**Ministru kabineta noteikumu projekta**

**“Grozījums Ministru kabineta 2004.gada 17.augusta noteikumos Nr.719 „Studiju un zinātnes administrācijas nolikums”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta noteikumu projekts „Grozījums Ministru kabineta 2004.gada 17.augusta noteikumos Nr.719 „Studiju un zinātnes administrācijas nolikums””(turpmāk – noteikumu projekts) izstrādāts, pamatojoties uz Ministru kabineta 2014.gada 23.septembra sēdes protokollēmuma (prot. Nr.50 42.§) “Noteikumu projekts “Grozījumi Ministru kabineta 2012.gada 18.decembra noteikumos Nr.934 “Valsts izglītības attīstības aģentūras nolikums”” (turpmāk – MK sēdes protokollēmums) 2.punktā Izglītības un zinātnes ministrijai doto uzdevumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2004.gada 17.augusta noteikumos Nr.719 „Studiju un zinātnes administrācijas nolikums”(turpmāk – Noteikumi Nr.719) nosaka Studiju un zinātnes administrācijas (turpmāk – SZA) darbības mērķi, funkcijas, uzdevumus un kompetenci.  Noteikumu Nr.719 3.10.1 apakšpunkts nosaka, ka SZA īsteno Ietvara programmas Nacionālo kontaktpunktu koordinācijas un atbalsta pasākumu projektus, bet 3.10.2 apakšpunkts nosaka, ka SZA koordinē Eiropas Savienības un starptautisko pētniecības un tehnoloģiju attīstības programmu darbību Latvijā.  Lai koncentrētu valsts pārvaldes iestāžu funkcijas un finanšu resursus, kas saistīti ar starptautisko pētījumu projektu koordinēšanu un administrēšanu, Ministru kabineta 2014.gada 23.septembra sēdē (prot. Nr.50 42.§) tika pieņemts Ministru kabineta noteikumu projekts “Grozījumi Ministru kabineta 2012.gada 18.decembra noteikumos Nr.934 „Valsts izglītības attīstības aģentūras nolikums””, kas paredz Valsts izglītības attīstības aģentūrai (turpmāk – VIAA) nodot līdzšinējo SZA kompetencē esošo uzdevumu – nodrošināt Eiropas Savienības Ietvara programmas Apvārsnis 2020 *(HORIZON 2020)* Nacionālā kontaktpunkta funkciju īstenošanu. Līdz ar to VIAA kompetencē tiks nodota Latvijas politikas īstenošana programmās, kas saistītas ar Latvijas dalību Eiropas Savienības programmās, tai skaitā līguma par Eiropas Savienības darbību 185. un 187.panta izrietošajām kopējām programmām un kopējās tehnoloģiju ierosmes.  MK sēdes protokollēmuma 1.punktā ir dots uzdevums Valsts kancelejai sagatavot minēto Ministru kabineta noteikumu projektu parakstīšanai, bet nodot noteikumus publicēšanai vienlaikus ar šī protokolllēmuma 2.punktā minētajiem noteikumiem. Savukārt Izglītības un zinātnes ministrijai MK sēdes protokollēmuma 2.punktā ir dots uzdevums steidzami sagatavot un iesniegt izskatīšanai Ministru kabineta 2014.gada 30.septembra sēdē tiesību akta projektu par grozījumiem Noteikumos Nr.719.  Lai izpildītu minēto uzdevumu, Izglītības un zinātnes ministrija ir izstrādājusi noteikumu projektu, kas paredz svītrot Noteikumu Nr.719 3.10.1 un 3.10.2apakšpunktu. |
| 3. | Projekta izstrādē iesaistītās institūcijas | Izglītības un zinātnes ministrija, VIAA, SZA. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
|  | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas akadēmiskais un zinātniskais personāls, komersanti. |
|  | Tiesiskā regulējuma ietekme uz tautsaimniecību un administratīvo slogu | Noteikumu projekts koncentrē valsts pārvaldes iestāžu funkcijas un finanšu resursus, kas saistīti ar starptautisko pētījumu projektu koordinēšanu un administrēšanu vienā valsts pārvaldes iestādē – VIAA. Projekts paredz akadēmiskajam un zinātniskajam personālam, komersantiem konsultācijas par projektu pieteikumiem un sekmīgo starptautisko pētījumu projektu finansēšanu veikt vienā vietā, uzlabojot pakalpojumu sniegšanas kvalitāti un ātrumu. |
|  | Administratīvo izmaksu monetārs novērtējums | Projekts šo jomu neskar. |
|  | Cita informācija | Nav. |

***Anotācijas III, IV, V un VI sadaļa – projekts šīs jomas neskar***

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | SZA un VIAA. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu Nr.719 3.10.1 un 3.10.2 apakšpunktā minētās funkcijas tiek nodotas VIAA, tai skaitā šo funkciju īstenošanai nepieciešamie finanšu resursi un amata štata vietas atbilstoši Ministru kabineta 2014.gada 23.septembra rīkojumā Nr.526 “Par pamatbudžeta apropriācijas pārdali starp Izglītības un zinātnes ministrijas budžeta programmām 2014.gadā” noteiktajam. SZA darbinieki par struktūras izmaiņām un funkciju nodošanu VIAA ir informēti. |
| 3. | Cita informācija | Nav. |

Iesniedzējs:

Izglītības un zinātnes ministre I.Druviete

Vizē: Valsts sekretāre S.Liepiņa

09.10.2014 15:28

588

A.Kiopa, 67047983

zireforma@izm.gov.lv